钦定古今图书集成/明伦汇编/氏族典/第090卷 > 《廖用贤尚友录》 > 乌带
## 钦定古今图书集成/明伦汇编/氏族典/第090卷 > 《廖用贤尚友录》 > 乌带

按《金史乌带传》：“乌带，行台左丞相阿鲁补子也。熙宗
时，累官大理卿。熙宗晚年，喜怒不常，丞相秉德、括辩
谋废立，乌带即诣海陵启之，遂弑熙宗。海陵即位，为
平章政事，封许国王。乌带妻唐括氏淫泆，旧与海陵
通，秉德尝对熙宗斥其事，乌带衔之，遂诬奏秉德有
指斥语，海陵杀之，以秉德世袭猛安谋克，授乌带，进”
司空、左丞相，兼侍中。居数月，落司空，出为崇义军节
度使。海陵思慕唐括容色，因其侍婢来问候起居，许
立为后，使杀乌带。海陵诈为乌带《哀伤》，使其子兀答
补佩金符，乘驿赴丧，追封为王，纳唐括于宫中，封贵
妃。兀答补袭猛安谋克子塘，本名乌也阿补，以曾祖
阿鲁补功，充笔砚祗候。